नीरजा भनोट
नीरजा भनोट (, 7 सितंबर 1963- 5 सितंबर 1986) मुंबई में पैन ऍम एयरलाइन्स () की विमान परिचारिका थीं। 5 सितंबर 1986 के मुम्बई से न्यूयॉर्क जा रहे पैन एम फ्लाइट 73 के अपहृत विमान में यात्रियों की सहायता एवं सुरक्षा करते हुए वे आतंकवादियों की गोलियों का शिकार हो गईं थीं। उनकी बहादुरी के लिये मरणोपरांत उन्हें भारत सरकार ने शान्ति काल के अपने सर्वोच्च वीरता पुरस्कार अशोक चक्र से सम्मानित किया और साथ ही पाकिस्तान सरकार और अमरीकी सरकार ने भी उन्हें इस वीरता के लिये सम्मानित किया है।
यूएस-बांग्ला एयरलाइन्स विमान दुर्घटना
यूएस-बांग्ला एयरलाइन्स विमान 211 (बीएस211/यूबीG211) एक यूएस-बांग्ला एयरलाइन्स अन्तर्राष्ट्रीय यात्री विमान था जो कि बांग्लादेश के शाहजलाल अन्तर्राष्ट्रीय विमानक्षेत्र, ढाका से नेपाल के त्रिभुवन अन्तर्राष्ट्रीय विमानक्षेत्र के मध्य चलता था। 12 मार्च 2018 को यूएस-बांग्ला एयरलाइन्स की बमबर्डीयर 8-क्यू400 विमान स्थानीय समयानुसार 14:15 बजे (8:30 यूटीसी) लैंडिंग के समय दुर्घटनाग्रस्त हो गयी तथा इसमे आग लग गयी। दुर्घटना के समय विमान में 67 यात्री तथा 4 चालक दल सवार थे। इस दुर्घटना में 51 लोगों की मृत्यु हो गयी तथा 20 लोग घायल हो गये।